Вандали счупиха в движение стъклото на локомотив, има ранени

„Лудогорец” и ЦСКА научиха следващите си съперници в Лига Европа

Борисов пред ООН: Време е за действия

Стратегическият съвет към президента: Необходима е реформа на управленския модел

Т елевизионният водещ и музикален продуцент Роро Кавалджиев е починал тази сутрин във Военно-медицинска академия.

Той е прекарал тежка бронхопневмония.

По първоначална информация причината за смъртта му е белодробна недостатъчност, съобщи NOVA .

Роро е постъпил в болницата на 20 февруари. Той се е почувствал зле след като се върнал от пътуване в Индонезия и в Катар.

Роро - едно от най-позитивните и усмихнати лица от екрана - СНИМКИ

Приятели и колеги на Роро изразиха съболезнования в социалните мрежи.

Десислава Цонева публикува черна снимка на профила си във "Фейсбук" с коментар, че Роро е починал.

Телевизионната водеща и блогър Ирина Тенчева също публикува снимка с приятеля си Роро с думите "Лек Път към Дома, любими Принце на Светлината. Ще се срещнем там, където няма нужда от думи".

Журналистите Георги Любенов и Веселина Петрова съобщиха тъжната новина в "Туитър".

Роро, приятелче, сбогом! Тъжно е. — Georgi Liubenov (@GLubenov) February 24, 2017

След тежък грип от този свят си отиде Роро Кавалджиев. В последните дни той сам написа във Фейсбук, че е на легло... https://t.co/lujaSSxVME — Vesselina Petrova (@vesip) February 24, 2017

Преди няколко дни самият Роро съобщи, че е в лошо здравословно състояние и се нуждае от любов и подкрепа.

Роро е син на известния български рок музикант Вили Кавалджиев.

Той бе едно от известните лица на музикалната телевизия "ММ" от края на 90-те години.

След това се занимаваше с продуцентство в различни телевизии и организация на гейминг събития. Основател е на онлайн платформата Next TV, посветена на игрите и новите технологии.

Последната му голяма медийна изява беше в риалити формата "Вип Брадър" .

Жоро Торнев и Роро напуснаха Къщата на Big Brother

През декември миналата година Роро участва в кампанията на Holiday Heroes, която помогна на близо 6 хил. семейства от цялата страна с хранителни продукти за посрещането на най-светлия християнски празник – Рождество Христово.

Той беше сред защитниците на легализиране на марихуаната и участва в първата партия , създадена в социалните мрежи.

Поклон пред паметта му!